3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 28 της 31 Ιαν./16 Φεβρ. 1963 (ΦΕΚ Α΄ 23) Περί συμπληρώσεως της υπ’ αριθ. 21/1963 πράξεως του Υπουργικού Συμβουλίου. Λαβόν υπ’ όψιν: 1.Την υπ’ αριθ. 21 από 24 Ιαν. 1963 πράξιν του Υπουργικού Συμβουλίου περί καθιερώσεως ειδικών μειωμένων τιμών διαθέσεως εκ του Κρατικού Διϋλιστηρίου Πετρελαίου εξωτερικής καύσεως Μαζούτ κατά κατηγορίας καταναλωτών και 2.Σχετικήν εισήγησιν του Υπουργού Συντονισμού, αποφασίζει: Συμπληροί την υπ’ αριθ. 21 από 24 Ιαν. 1963 πράξιν του και εγκρίνει όπως, αι δια κοινών αποφάσεων των Υπουργών Συντονισμού και Βιομηχανίας, καθοριζόμεναι από της 1ης Φεβρ. 1963 και εφεξής, ειδικαί μειωμέναι τιμαί του πετρελαίου εξωτερικής καύσεως Μαζούτ, εφαρμόζωνται, προκειμένου περί Βιομηχανικών και Βιοτεχνικών Επιχειρήσεων εις απάσας τας κατηγορίας καταναλωτών αίτινες προσδιορίζονται υπό των, κατά τας διατάξεις της ανωτέρω πράξεως, εκδιδομένων υπουργικών αποφάσεων, εφ’ όσον αι εν λόγω Βιομηχανικαί και Βιοτεχνικαί Επιχειρήσεις δια των υφισταμένων εγκαταστάσεων ή και κατόπιν επενεχθησομένων επ’ αυτών μετατροπών, δύνανται να χρησιμοποιώσι πετρέλαιον εξωτερικής καύσεως Μαζούτ ως ενέργειαν δια την λειτουργίαν αυτών. Πάσα ειδική ή γενική διάταξις αντικειμένη εις την παρούσαν καταργείται. 13.Γ.ζ.3 Ειδικές τιμές καυσίμων και ηλεκτρικής ενέργειας 